Orang Siam Malaysia

Siam Malaysia adalah istilah yang merujuk kepada orang Malaysia beretnik Thai. Secara politik, orang Siam Malaysia diakui sebagai Bumiputera dan diberikan kedudukan serupa dengan orang Melayu, Kadazan-Dusun, Iban dan Portugis Melaka.

Agama
Kebanyakan orang Siam Malaysia beragama Buddha aliran Theravada. Tempat sembahyang mereka digelar Wat. Setiap Wat mempunyai beberapa sami mentadbirnya.

Budaya
Kebanyakan orang Siam Malaysia mengadakan hidup mirip dengan orang Melayu dan orang Cina. Ini adalah terbukti khususnya di kalangan orang Siam Kelantan. Seorang tidak dapat membezakan seorang Melayu atau Siam jika mereka tidak didengari bahasa mereka sendiri. Satu-satunya tanda berlainan di kalangan mereka adalah agama dan bahasa. Selain itu orang Siam Malaysia adalah seperti Melayu oleh kerana mereka menutur loghat Melayu tempatan yang fasih. 

Orang Siam Malaysia sangat neurtal, dalam pergaulan, fizikal mereka mirip antara orang Cina dan orang Melayu.

Orang Siam Malaysia sering mendapat naungan dari kerajaan-kerajaan negeri untuk kebaikan masyarakat mereka. Sering, kuil-kuil diberikan dana murah hati dari kerajaan negeri.

Permasalahan 
Orang Siam di Malaysia menghadapi pelbagai masalah seperti tidak diiktiraf sebagai Bumiputera walaupun sudah menetap dan lahir di negara ini untuk beberapa generasi. Akhirnya pada tahun 2022, seramai 8,910 orang keturunan Siam mendapat taraf Bumiputera akibat kesalahan teknikal oleh Jabatan Pendaftaran Negara. Ini berlaku apabila seseorang dikategorikan bangsa sebagai Siam, sistem JPN akan otomatik melabel mereka sebagai bukan rakyat di Malaysia.

Isu lain seperti masalah kanak-kanak tanpa kerakyatan di kalangan bangsa Siam juga adalah tinggi. Akibat dari permasalahan ini, peratusan orang Siam di Malaysia yang menerima biasiswa dan melanjutkan pelajaran ke universiti juga adalah rendah.

Statistik
 Pada 2000, statistik negara memetik 50,211 individu etnik Thai di Malaysia. Di kalangan ini, 38,353 (atau 76.4% dari mereka) memegang warga negara Malaysia.

Orang Siam Malaysia terkemuka 

 Sultan Ismail Nasiruddin Shah dari Terengganu (keturunan Melayu-Siam)
 Sultan Abdul Halim Mu’adzam Shah ibni Almarhum Sultan Badlishah dari keturunan Sultan Abdul Hamid Halim Shah dari Kedah (keturunan Melayu-Siam)
 Tunku Abdul Rahman Sultan Abdul Hamid Halim Shah - Perdana Menteri pertama Malaysia (keturunan Melayu-Siam)
 Puan Mariam - isteri pertama Tunku Abdul Rahman
 Aknan Ehtook - Ahli Dewan Negara Malaysia mewakili masyarakat Siam di Malaysia
 Samransak Kram - Pemain bola sepak kebangsaan Malaysia
 Hattaphon Bun An - Pemain bola sepak kebangsaan Malaysia
 Jupha Somnet - Pelumba trek wanita Malaysia.
 Manopsak Kram - Pemain bola sepak kebangsaan Malaysia
 Amar Baharin – pelakon Malaysia
 Bront Palarae – pelakon Malaysia
 Janna Nick – pelakon Malaysia
 Nelydia Senrose – pelakon Malaysia
 Uqasha Senrose – pelakon Malaysia
 Lim Swee Tin – pengarang Malaysia

Rujukan

Pautan
 Ruam Thai community
 Persatuan Kebudayaan Masyarakat Siam Negeri Kedah (PEKEMAS) 
 Malaysian Thai community forum 
 RuamThai Politeknik Tuanku Slutanah Bahiyah, Kulim

Kelompok etnik di Malaysia
Imigrasi ke Malaysia
+